armvectores/hy_wikipedia_2023 huggingface dataset:
Իսպիր Խարաջանյան

Իսպիր Հովհաննեսի Խարաջանյան (սեպտեմբերի 25, 1908(1908-09-25), Խաստուր - մարտի 12, 1997(1997-03-12), Կիև, Ուկրաինա), հայ դիրիժոր։ Դաշնակահար Րաֆֆի Խարաջանյանի հայրը։ ՀԽՍՀ վաստակավոր արտիստ (1956)։


== Կենսագրություն ==
Իսպիր Խարաջանյանը ծնվել է 1908 թվականին Բագրևանդի գավառի Խաստուր գյուղում։
1938 թվականին ավարտել է Լենինգրադի կոնսերվատորիայի դիրիժորության բաժինը, իսկ 1941 թվականին՝ ասպիրանտուրան։
1941–46 թվականներին եղել է Հայաստանի սիմֆոնիկ նվագախմբի, 1946–60 թվականներին՝ Երևանի օպերայի և բալետի թատրոնի, 1960–82 թվականներին Երևանի երաժշտական կոմեդիայի թատրոնի դիրիժոր։
Ղեկավարել է Պյոտր Չայկովսկու «Կարապի լիճ» բալետը, «Եվգենի Օնեգին», Ալեքսանդր Գլազունովի «Ռայմոնդա», Շառլ Գունոյի «Ֆաուստ», Արմեն Տիգրանյանի «Անուշ» և այլ օպերաներ, նաև Աղասի Այվազյանի «Սերը աստղերի տակ», Վարդան Տիգրանյանի «Շիրակ, իմ սեր», Ստեփան Ջրբաշյանի «Երազիկ» և այլ օպերետներ։ 
Խարաջանյանի ղեկավարությամբ Երևանում առաջին անգամ կատարվել են Գրիգոր Եղիազարյանի «Հայաստան», Հարո Ստեփանյանի 3-րդ, Պյոտր Չայկովսկու «Մանֆրեդ» սիմֆոնիաները, Ռիխարդ Վագների «Նյուրնբերգյան մայստերզինգերներ» և «Տանհոյզեր» օպերաների նախերգանքները և այլ գործեր։ 
Խարաջանյանի արվեստն աչքի է ընկել երկերի ոճային ճշգրիտ մեկնաբանմամբ, քնարական հուզականությամբ։
Սորոկա (գյուղ, Բուրինի շրջան)

Անվան այլ կիրառումների համար տե՛ս՝ ՍորոկաՍորոկա (ուկրաիներեն՝ Сорока), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Սորոկա գյուղում բնակվում էր 73 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(10370) Հիլոնոմ

(10370) Հիլոնոմ, լատ.՝ Hylonome-աստերոիդ աստերոիդների հիմնական գոտում։ Այս երկնաքարը հայտնաբերվել է 1995 թվականի փետրվարի 27-ին, ամերիկացի աստղագետներ Դևիդ Ջուիտի, Ջեյն Լուի կողմից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(10370) Հիլոնոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7178) Իկուուկամոտո

(7178) Իկուուկամոտո (անգլ.՝ Ikuookamoto), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 11-ին Տոշիրո Նոմուրայի և Կոյո Կավանիշիի կողմից Մինամի-Օդայում։
Միջին հեռավորությունը Արեգակից կազմում է 2,260438 ա. մ., առավելագույնը մոտենում է 1,8137 ա. մ. հեռավորության վրա և հեռանում 2,7072 ա. մ.։ Արեգակի շուրջ մեկ ամբողջական պտույտ է կատարում 1241,33 երկրային օրվա ընթացքում, իր ուղեծրով շարժվելով միջինում 0,290012 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7178) Իկուուկամոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1206) Նումերովիա

(1206) Նումերովիա (անգլ.՝ Numerowia), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 18-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,865742 ա. մ., առավելագույնը մոտենում է 2,7068 ա. մ. հեռավորության վրա և հեռանում 3,0247 ա. մ.։ Արեգակի շուրջ մեկ ամբողջական պտույտ է կատարում 1771,96 երկրային օրվա ընթացքում, իր ուղեծրով շարժվելով միջինում 0,203165 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1206) Նումերովիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրուբի (գյուղ, Օկուլովսկի շրջան)

Տրուբի (ռուս.՝ Трубы), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր Գեղաձոր (գետ)

Փոքր Գեղաձոր, գետակ Հայաստանի Գեղարքունիքի մարզում։ Սկիզբ է առնում Ճոպան լեռան լանջերից և Ճամբարակ քաղաքի մոտ ձախից միախառնվում Գետիկին։ Երկարությունը 5 կմ է։


== Ծանոթագրություններ ==
Կարելիա (այլ կիրառումներ)

Կարելիա անունը կամ տերմինը կարող է վերաբերել հետևյալ հոդվածներին․

Կարելիա - հանրապետություն Ռուսաստանի կազմում։
(1391) Կարելիա - աստերոիդ։
(8751) Նիգրիկոլիս

(8751) Նիգրիկոլիս (անգլ.՝ Nigricollis), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,896902 ա. մ., առավելագույնը մոտենում է 2,7601 ա. մ. հեռավորության վրա և հեռանում 3,0337 ա. մ.։ Արեգակի շուրջ մեկ ամբողջական պտույտ է կատարում 1800,94 երկրային օրվա ընթացքում, իր ուղեծրով շարժվելով միջինում 0,199896 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8751) Նիգրիկոլիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուջունա

Սուջունա (վրաց.՝ სუჯუნა), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 15 մետր բարձրության վրա։ Շրջկենտրոն Աբաշայից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1117 մարդ։


== Ծանոթագրություններ ==
Բժշկություն, գիտություն և կրթություն (հանդես)

Բժշկություն, գիտություն և կրթություն, գիտատեղեկատվական հանդես։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Պավլովշչինա (գյուղ, Կառլովկայի շրջան)

Անվան այլ կիրառումների համար տե՛ս՝ ՊավլովշչինաՊավլովշչինա (ուկրաիներեն՝ Павлівщина), գյուղ Ուկրաինայի Պոլտավայի մարզի Կառլովկայի շրջանում։
2001 թվականի տվյալներով Պավլովշչինա գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռայ Վլուտ

Ռայ Վլուտ (հոլ.` Rai Vloet, մայիսի 8, 1995(1995-05-08), Շխեյնդել, Հյուսիսային Բրաբանդ, Նիդերլանդներ), հոլանդացի կիսապաշտպան, ով հանդես է գալիս հոլանդական «ՊՍՎ»-ում։


== Ակումբային կարիերա ==


=== «ՊՍՎ» ===
Ռայը հանդիսանում է հոլանդական «ՊՍՎ»-ի սան։ Տեղափոխվել է առաջին թիմ 2014 թվականին։ 2014 թվականի օգոստոսի 16-ին Ռայը իր դեբյուտն է նշել հոլանդական ակումբի կազմում։


== Միջազգային կարիերա ==
Հոլանդիայի Մ17 հավաքականի կազմում դարձել է Եվրոպայի չեմպիոն։


== Անձնական կյանք ==
Հայրը հանրահայտ մարզիչ Վիլյան Վլուտն է։


== Ձեռքբերումներ ==


=== Ակումբային ===
Հոլանդիայի չեմպիոն - 2014/2015


=== Միջազգային ===
Եվրոպայի երիտասարդական առաջնության չեմպիոն - 2012


== Ծանոթագրություններ ==


== Արտաքին հղումներ ==
Պրոֆիլը soccerway.com կայքում
Come Out and Play (երգ, Բիլլի Այլիշ)

«Come Out and Play» (ամբողջությամբ փոքրատառերով, անգլ․-ից՝ «դուրս արի և խաղա»), ամերիկացի երգչուհի և երգահան Բիլլի Այլիշի երգը։ Թողարկվել է 2018 թվականի նոյեմբերի 10-ին՝ Darkroom և Interscope Records լեյբլների միջոցով։ Գրել են Այլիշը և իր եղբայր Ֆինիս Օ՛Քոնելը, ով նաև երգի պրոդյուսերն է։ Երգը թողարկվել է Apple ընկերության կազմակերպած առևտրային փառատոնի ժամանակ։ Այն մի շարք երկրների շքերթներում զբաղեցրել է բարձր հորիզոնականներ, այդ թվում` ԱՄՆ, Միացյալ Թագավորություն, հասել է top 40 Նոր Զելանդիայի, Ավստրալիայի, Կանադայի և Իռլանդիայում։


== Ստեղծագործությունը և բառեր ==
Երգը բալլադ է, որը սկսվում է կիթառի նուրբ հնչյուններով, այնուհետև Այլիշը սկսում է այնքան նուրբ երգել՝ կարծես օրորոցայինը, հետոն ընդգրկում է նուրբ միջավայր և հյուսված հարվածներ։ Երգի բառերը Այլիշի՝ իր ընկերոջը այլևս հասարակությունից չթաքնվելու մասին է, այն օգտագործվել է Apple-ի գովազդի մեջ, որը կոչվում է "Share Your Gifts" (Բաժանիր քո նվերները)։


== Թողարկում ==
Այլիշին և իր եղբորը Apple ընկերությունը ուղարկում է "Holiday — Share Your Gifts" գովազդի նախնական տարբերակը, իսկ նրանք գրում են ուղերձի վրա հիմնված երգը։ Վերջինս նրանք ձայնագրել են իրենց ծնողների տանը՝ օգտվելով Mac-ից և Logic Pro X ձայնագրման ստուդիական ծրագրից։ Երգի պրեմիերան կայացել է Զեյն Լոուի Beats 1 radio շոուի ժամանակ։


== Անձնակազմ ==
Տվյալները վերցված են Բիլլի Այլիշի Յություբյան ալիքից
Բիլլի Այլիշ – երգահան, վոկալ
Ֆինիս Օ՛Քոնել – երգահան, պրոդյուսեր, բաս կիթառ, կիթառ, հարվածային գործիքներ, դաշնակահար, ծրագրավորող, ինժեներ, երգահան, պրոդյուսեր
Ռոբ Կինելսկի – միքսինգ
Ջոն Գրինհեմ – ինժեներ


== Շքերթներ ==


== Ծանոթագրություններ ==


== Արտաքին հղումներ ==
Come Out and Play(անգլ.) Discogs կայքում
Բոուլինգի գնդերով լի օվկիանոսը

«Բոուլինգի գնդերով լի օվկիանոսը» (անգլ.՝ The Ocean Full of Bowling Balls), ամերիկացի դասական գրող Ջերոմ Դեյվիդ Սելինջերի կողմից 1947 թ. գրված և դեռևս չհրատարակված պատմվածք։
Ստեղծագործության մեջ պատվում է Քենեթ Քոլֆիլդի մահվան մասին, ով ավելի ուշ «Տարեկանի արտում, անդունդի եզրին» վեպում դառնում է հերոսներից մեկը՝ Ալին, գլխավոր հերոս Հոլդեն Քոլֆիլդի մահացած փոքր եղբայրը։ Սելինջերը սկզբում ցանկանում էր հրատարակել վեպը և գրելուց մեկ տարի անց՝ 1948 թվականին այն վաճառում է «Woman's Home Companion» հրատարակչությանը։ Սակայն այդ ընկերությունը այն չի տպագրում, և Սելինջերը հետ է վերցնում այն։
Պատմվածքը հասանելի է միայն ԱՄՆ-ի Նյու Ջերսի նահանգի Փրինսթոնի համալսարանի գրադարանում, և նրանք ովքեր ցանկանում են ընթերցել պատմվածքը, պետք է ներկայացնեն անձը հաստատող միանգամից երկու փաստաթուղթ (օրինակ անձնագիր և վարորդական իրավունք), իսկ պատմվածքը կարելի է կարդալ բացառապես գրադարանավարի ներկայությամբ և փակ ընթերցասրահում։ Գիրքը չի հրատարակվելու մինչև 2060 թվականի հունվարի 27-ը, այսինքն մինչև հեղինակի մահվան 50-ամյակը լրանալը։
2013 թվականի նոյեմբեր ամսին համացանցում հայտնվեց անօրինական տպագրված պատմվածքի ներածրած (սկան) էջերը, ևս երկու մինչ այդ չհրատարակված «Հոբելյարը» և «Սեռեր» վեպերը։


== Ծանոթագրություններ ==
Խռնդատ հիանալի

Խռնդատ հիանալի (լատ.՝ Verbascum formosum), խլածաղկազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Սպիտակ թաղիքային թավոտությամբ մոնոկարպիկ բույս է, որն ունի 1 մ բարձրությամբ ցողուն։ Վարդակային տերևները երկարավուն են, ցողունայինները՝ ձվաձև, սեպաձև, կարճ կոթերով կամ նստադիր։ Ծաղկաբույլը երկար հասկանման ողկույզ է։ 3-6 սմ տրամագծով պսակը մեծ է և դեղին, մեջտեղում մեծ, սև, մանուշակագույն պուտով։


== Տարածվածություն ==
Հայաստանում հանդիպում է միայն Իջևանի (Չինչին, Կողբ, Այգեպար, Մոսես, Կալաչա, Նոյեմբերյան, Հաղթանակ գյուղերի շրջակայք) ֆլորիստիկական շրջանում։ Աճում է նաև Դաղստանում, Կենտրոնական և Արևելյան Անդրկովկասում։


== Էկոլոգիա ==
Աճում է ստորին լեռնային գոտում՝ ծովի մակարդակից 600-1000 մ բարձրությունների վրա, չոր քարքարոտ լանջերին, ժայռերի միջև, ճանապարհների մոտ, անտառներում, բացատներում։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Վտանգված տեսակ է, որի տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Յանտարնոե (այլ կիրառումներ)

Յանտարնոե, կարող է վերաբերել՝

Յանտարնոե - ավան, Ուկրաինայի Դոնեցկի մարզի Մարյինի շրջանում
Յանտարնոե - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Բոգոդուխովսկի քաղաքային խորհուրդ (Խարկովի մարզ)

Բոգոդուխովսկի քաղաքային խորհուրդ  (ուկրաիներեն՝ Богодухівська міська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Բոգոդուխովսկի քաղաքային խորհրդում բնակվում էր 19572 մարդ։ Բնակավայրը զբաղեցնում է 44,6 կմ² տարածք։ Բնակչության խտությունը կազմում էր 439 մարդ/կմ²։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Երոխովո (գյուղ, Սիչովսկի շրջան)

Երոխովո (ռուս.՝ Ерохово), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մշրալխևի

Մշրալխևի (վրաց.՝ მშრალხევი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 830 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 14 մարդ։


== Ծանոթագրություններ ==
Ուենդել Հոլմս

Օլիվեր Ուենդել Հոլմս - մեծ (անգլ.՝ Oliver Wendell Holmes, Sr., օգոստոսի 29, 1809(1809-08-29)[…], Քեմբրիջ, Մասաչուսեթս, ԱՄՆ - հոկտեմբերի 7, 1894(1894-10-07)[…], Բոստոն, ԱՄՆ), ամերիկացի բժիշկ, պոետ, գրող։


== Կենսագրություն ==
Օլիվեր Հոլմսը ծնվել է 1809 թվականի օգոստոսի 29-ին Քեմբրիջում՝ քահանա և պատմաբան Էբայել Հոլմսի ընտանիքում։ Կրթություն է ստացել Ֆիլիպսի ակադեմիայում, որը գտնվում էր Մասաչուսեթսի նահանգի Էնդովեր քաղաքում, ապա Հարվարդի համալսարանում, բժշկություն է սովորել Փարիզում։ Աշխատել է Հարվարդում՝ որպես ֆիզիոլոգիայի և անատոմիայի պրոֆեսոր։ Դրանից հետո աշխատել է նաև Դարթմութ քոլեջում։


== Գործունեություն ==
Հոլմսն ուսումնասիրել է հետծննդյան տենդը, ինչպես նաև այն հարցը, որ այն փոխանցվում է երիտասարդ մայրերին բժշկական անձնակազմի միջոցով։ 1843 թվականին նա թողարկել է Հետծննդյան տենդի վարակիչությունը անգլ.՝ The Contagiousness of Puerpera թեմայով ուսումնասիրություն, որը ցույց էր տալիս ծննդատներում սանիտարահիգիենիկ պայմանների և հիվանդությունների քանակի միջև կապը։ Հոլմսի կողմից գործիքների և նյութերի մշտական ​​ստերիլիզացման, ինչպես նաև անձնակազմի համար կարանտինային միջոցների օգտագործումը հանգեցրել է Նոր Անգլիայում հետծննդյան մայրական մահացության կտրուկ նվազմանը։ Հետծննդաբերական տենդի վարակիչ բնույթը վերջնականապես ապացուցվել է միայն 19-րդ դարի վերջին՝ Լուի Պաստերի՝ վարակիչ հիվանդությունների հարուցիչների աշխատանքի արդյունքում։ 1861 թվականին Հոլմսը կատարելագործել է նաև ստերեոսկոպը ։ Նա նաև պատկանում է անզգայացում տերմինի գիտական ​​կիրառմանը։
Հոլմսը հայտնի է որպես 19-րդ դարի ԱՄՆ-ի առաջատար բանաստեղծներից մեկը։ Նա բանաստեղծություններ է գրել Ալեքսանդր Փոփի և Օլիվեր Գոլդսմիթի ավանդույթներով և ստեղծել հայրենասիրական, հաճախ նաև հեգնական բանաստեղծություններ։ Նա կենցաղային բանաստեղծներից էր։ Բացի բանաստեղծություններից, նա գրել է երեք վեպ, թողել է էսսեների և անեկդոտների ժողովածուներ։ Օլիվեր Ուենդել Հոլմսը փաստաբան Օլիվեր Ուենդել Հոլմս կրտսերի հայրն էր։ Ըստ որոշ տեղեկությունների, հենց նա է ծառայել որպես նախատիպ դետեկտիվ Շերլոկ Հոլմսի, Արթուր Կոնան Դոյլի հայտնի հերոսի համար։ Օլիվեր Ուենդել Հոլմսը դարձել է Թես Գերիսենի 2007 թվական Ոսկորների այգի անգլ.՝ The Bone Garden բժշկական թրիլլերի հերոսը։


== Նշումներ ==


== Ծանոթագրություններ ==


== Արտաքին հղումներ ==
Венгерова З. А. (1890–1907)։ «Гольмс, Оливер Венделл (отец)»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ
Ալադդին Ասլան-օղլի Աբասով

Ալադդին Ասլան-օղլի Աբբասով (ադրբ.՝ Ələddin Abbasov, մայիսի 5, 1922(1922-05-05), Գանձակ, Ադրբեջանական ԽՍՀ, ԱԽՖՍՀ - հուլիսի 13, 2014(2014-07-13), Գանձակ, Ադրբեջան), սովետական և ադրբեջանցի կինոյի և թատրոնի դերասան, Ադրբեջանի ԽՍՀ ժողովրդական արտիստ։


== Կենսագրություն ==
Ծնվել է 1922 թվականի մայիսի 5-ին Գյանջայում։ Եվ արդեն 1939 թվականից Կիրովաբադի դրամատիկական թատրոնում նա փոքր դերեր էր խաղում թատրոնում։
Նա եղել է Երկրորդ աշխարհամարտի մասնակից։ Պատերազմից վերադառնալուց հետո նա շարունակել է իր բեմական կարիերան՝ խաղալով ավելի քան 300 դեր։
Նա նկարահանվել է «Կուրը աննկատելի», «Ես դեռ կվերադառնամ», «Քո առաջին ժամը», «Վրեժը Գյանաբասարից», «Նիզամի», «Կատարման օրը», « Կորոգլի », «Այլմոլորակային ժամանակ», «Ես գեղեցկուհի չէի» «Արդար քամի» և շատ ուրիշ ֆիլմերում։
1971 թվականին ստացել է Ադրբեջանի ԽՍՀ ժողովրդական արտիստի կոչում։ 2005 թվականին նա արժանացել է «Ոսկե Դերվիշ» թատրոնի մրցանակին։ 2013 թվականն նրան շնորհվել է «Ազգային կինոմրցանակ»՝ ադրբեջանական կինոյի բարձրագույն մրցանակը։
Մահացել է 2014 թվականի հուլիսի 14-ին Գյանջայում, նույն օրը, Գյանջայի դրամատիկական թատրոնում տեղի ունեցավ հրաժեշտի արարողությունը, այնուհետև նրան թաղեցին քաղաքի գերեզմանատան պատվավոր անձանց գերեզմատանը։


== Ծանոթագրություններ ==
Շումեյկով

Շումեյկով (ուկրաիներեն՝ Шумейків), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Շումեյկով գյուղում բնակվում էր 144 մարդ։ Բնակչության խտությունը կազմում էր 320 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոն Ժեզուս դու Գալիու

Բոն Ժեզուս դու Գալիու (պորտ.՝    Bom Jesus do Galho), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 15 178 մարդ՝ 2006 թվականի տվյալներով։ Գրավում է 590,971 կմ2 տարածք։ Բնակչության խտությունը կազմում է՝ 25,7 մարդ/կմ2։


== Պատմություն ==
Քաղաքը հիմնադրվել է 1943 թվականի դեկտեմբերի 31-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 36.046.313,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.305,64 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,657(տվյալները ՄԱԿ-ի զարգացման ծրագրի)։
Ֆինիկ

Ֆինիկ, գյուղ Արևմտյան Հայաստանում, Դիարբեքիրի վիլայեթի Ջեզիրեի գավառակում: Գտնվում էր Տիգրիս գետի ձախ ափին, Ջեզիրե քաղաքից 14 կմ հյուսիս-արևմուտք:
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սան Լուիս (Արգենտինա)

Անվան այլ կիրառումների համար տե՛ս՝ Սան Լուիս (այլ կիրառումներ)Սան Լուիս, քաղաք Արգենտինայում, նույնանուն պրովինցիայի վարչական կենտրոնը։


== Պատմություն ==
Սան-Լուիսը հիմնադրվել է է 1594 թվականին։ Սակայն, շնորհիվ պարբերաբար հարձակումների, բնիկ իսպանացիների ստիպված էին լքել քաղաքը։
1596 թվականին երբ Սան-Լուիսը հիմնադրվել է եղել է՝ San Luis de Loyola Nueva Medina de Río Seco (Սան-Լուիս Դե Լոյոլա Նուեվա Մեդինա Դե Ռիո Սեկո )։
1875 թվականին քաղաքը նվաճեց երկաթուղային հղումներ։
19-րդ դարի վերջում քաղաքի բնակչությունը հասավ 7000-ի։ 2001 թվականին քաղաքի բնակչությունը հասավ 153.322։


== Աշխարհագրական դիրք ==
Քաղաքը գտնվում է ծովի մակարդակից 762 մետր բարձրության վրա։ Կոորդինատները քաղաքի՝ 33° 19' հարավ լայնությունը և 66° 21' արևմուտք՝ երկարությունը։
Սան-Լուիզը շրջապատված է լեռներով, ինչպես յուրահատուկ առողջարանային միկրոկլի։ Այդ տարածքները, որոնք բնութագրվում են չոր, կլիմայի և թթվածնային հարուստ օդ։


== Կլիմա ==
Սան Լուիսում կիսամյակային չորային կլիմա է։ Ամառը շոգ է և երբեմն խոնավ եղանակ, հետո մի քանի օրեր շոգին զուգահեռ լինում են փոթրիներ։ Ձմեռային ցուրտ օրերին լինում են նաև ցուրտ գիշերներ։ Ձմռանը միջին ջերմաստիճանը չի գերազանցում 2 3 °C։ Ձյունը սովորաբար ընկնում 1 ամեն տարի, կամ յուրաքանչյուր երկու տարին մեկ։ Վերջին 10 տարիների ընթացքում, ձյան դիտվել է 2000 թ, 2001 թ, 2005 թ, 2007 թ., 2008 թ., 2009 թ. 2010 թ. ընթացքում, ձյուն ընկել է քաղաքի կենտրոնում հուլիսի 15-օգոստոսի 3-ին, 2 և 3 սեպտեմբերի։ Ծայրահեղ ջերմաստիճանը -10,5 °C եւ 41,7 °C, համապատասխանաբար։
Մայիսին և հունիսին, հյուսիս-արևմուտք քամին սովորաբար բերում են Սան-Խուան-ի ջերմ օդային զանգվածներ, որոնք, որպես կանոն, բնութագրվում է ցածր մթնոլորտային ճնշման։ Սեպտեմբերին և հոկտեմբերին՝ փչում հարավ, որը կարող է տևել մի քանի շաբաթ, առանց դադարեցնելու։
Լույս (թերթ, Նոր Նախիջևան)

Անվան այլ կիրառումների համար տե՛ս՝ Լույս (այլ կիրառումներ)«Լույս», գրական-հասարակական շաբաթաթերթ։ Լույս է տեսել 1910-1914 թվականներին, Նոր Նախիջևանում։ Խմբագիր-հրատարակիչ՝ Գ. Ռեիզյան։ Լուսաբանել է հասարակական, կրթական և մշակութային իրադարձությունները։ Հայկական հարցի լուծման միակ ճանապարհ է համարել պրոռուսական կողմնորոշումը։ 
Անդրադարձել է գյուղատնտեսական և արհեստագործական դպրոցների ստեղծման անհրաժեշտությանը, զբաղվել մանկավարժական հարցերով։ Տպագրել է Ա. Ծատուրյանի, Հ. Հովհաննիսյանի, թարգմանաբար՝ Մ. Լերմոնտովի, Ա. Չեխովի և արևմտաեվրոպական գրողների գործերը։ Հոդվածներ է նվիրել Ի. Աբովյանի, Մ. Նալբանդյանի, Ռ. Պատկանյանի գրական-հասարակական գործունեությանը, տպագրել Հ. Աճառյանի «Արևմտահայ գրական դեմքեր» հոդվածաշարը։
Զեուկ

Զեուկ, գյուղ Արևմտյան Հայաստանում, Բիթլիսի վիլայեթի Սղերդի գավառակում։ Գտնվում էր Սղերդ քաղաքի մոտակայքում։


== Պատմություն ==
Բնակչության մի մասը 1895 թվականին կոտորվել է թուրքերի ձեռքով։ Ողջ մնացածները բռնի մուսուլմանացվել են։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կառլես Պուչդեմոն

Կառլես Պուչդեմոն ի Կազամաժո (կատ.՝ Carles Puigdemont i Casamajó; դեկտեմբերի 29, 1962(1962-12-29), Ամեր), կատալոնացի լրագրող և քաղաքական գործիչ, Կատալոնիայի ներկայիս (130-րդ) նախագահը։ Անդամակցում է Կատալոնական Եվրոպական դեմոկրատական կուսակցությանը (PDeCAT):
Ծնվել է Ամերում։ Լրագրողական կարիերան սկսել է հայրենի քաղաքում՝ աշխատելով տեղի մի քանի թերթերում։ Արդյունքում, դարձել է Կատալոնիայի նորությունների գործակալության տնօրեն, ինչպես նաև անգլալեզու «Catalonia Today» շաբաթաթերթի գլխավոր խմբագիր։ 1983 թվականից հանդիսանում է «Կոնվերգենցիա և Միություն» քաղաքական միավորման ակտիվիստ։ 2006 թվականին սկսել է իր քաղաքական կարիերան՝ «Կոնվերգենցիա և Միություն» (CiU) կուսակցությունից ընտրվելով Կատալոնիայի խորհրդարանի անդամ։
2011 թվականին ընտրվել է Ժիրոնայի քաղաքապետ։ 4 տարի անց դարձել է «Կատալոնիայի անկախացման օգտին հանդես եկող մունիցիպալիտետների ասոցիացիայի» նախագահ։
2016 թվականի հունվարի 10-ին դարձել է Կատալոնիայի կառավարության ղեկավար՝ այդ պաշտոնում փոխարինելով Արթուր Մեսային։ Իշխանափոխությունը հնարավոր է դարձել «Միասին «Այո»» և «Ազգային միասնության թեկնածություն» կուսակցության ձեռքբերած համաձայնության հիման վրա։ Հունվարի 14-ին ներկայացրել է Կատալոնիայի նոր կառավարությունը։
Տիրապետում է կատալոներենի, իսպաներենի, անգլերենի, ֆրանսերենի և ռումիներենի։


== Ծանոթագրություններ ==


== Արտաքին հղումներ ==
Պաշտոնական կայք էջ
Կառլես Պուչդեմոնը Ֆեյսբուքում
Կառլես Պուչդեմոնը Twitter-ում
Լիպլյանի (գյուղ, Մալինի շրջան)

Անվան այլ կիրառումների համար տե՛ս՝ ԼիպլյանիԼիպլյանի (ուկրաիներեն՝ Липляни), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1640 թվականին։
2001 թվականի տվյալներով Լիպլյանի գյուղում բնակվում էր 269 մարդ։ Բնակավայրը զբաղեցնում է 2143 կմ² տարածք։ Բնակչության խտությունը կազմում էր 125,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դարի 100 գրքերն ըստ Լը Մոնդ օրաթերթի

20-րդ դարի 100 գրքեր ըստ Լը Մոնդ թերթի, ֆրանսիական Լը Մոնդ թերթի կողմից 1999 թվականին կազմված ցանկ։
Սկզբնական տարբերակը եղել է 200 գրքերից, ապա անկացվել է լրացուցիչ հարցում ընթերցողների շրջանում «Այս գրքերից որո՞նք են մնացել Ձեր հիշողության մեջ» (ֆր.՝ Quels livres sont restés dans votre mémoire?)։ Հարցմանը մասնակցել է մոտ 17 000 ֆրանսիացի։


== Դարի 100 գրքերն ըստ Լը Մոնդ օրաթերթի էջը ==


== Տես նաև ==
Գրականության Նոբելյան մրցանակ
Պուլիցերյան մրցանակ


== Ծանոթագրություններ ==


== Արտաքին հղումներ ==
Օզերեցկոե (գյուղ, Սերգիևո-Պոսադսկի շրջան)

Անվան այլ կիրառումների համար տե՛ս՝ ՕզերեցկոեՕզերեցկոե (ռուս.՝ Озерецкое), գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միսիեսես դե Օխեդա

Միսիեսես դե Օխեդա  (իսպ.՝ Micieces de Ojeda), բնակավայր և մունիցիպալիտետ Իսպանիայում։ Գտնվում է Պալեսիա պրովինցիայի, Կաստելանիա և Լիոն ինքնավար համայնքի կազմում։ Մունիցիպալիտետը գտնվում է Բոեդո-Օխեդա շրջանում։ Բնակչությունը 91 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
Ayuntamiento de Micieces
Románico de la Ojeda
Նուբար Ասլանյան (այլ կիրառումներ)

Նուբար Ասլանյան անուն-ազգանունը կարող է վերաբերել հետրյալ անձանց՝

Նուբար Ասլանյան (կենսաքիմիկոս) (նոյեմբերի 12, 1931, Կահիրե, Եգիպտոս), հայ կենսաքիմիկոս, ժամանակակենսաբան։ Բժշկական գիտությունների դոկտոր (1969), պրոֆեսոր (1971)։
Նուբար Ասլանյան (կոմպոզիտոր) (1943, Աթենք, Հունաստան), հայ կոմպոզիտորներ։
Չհվե Սուն Սիլ

Չհվե Սուն Սիլ (կոր.՝ 최순실, 崔順實, հունիսի 23, 1956(1956-06-23), Հարավային Կորեա), հիմնական գործող անձը 2016 թվականի հարավկորեական սկանդալում, ինչի արդյունքում երկրում տեղի ունեցան զանգվածային ցույցեր նախագահ Փակ Կըն Հյեի հրաժարականի պահանջով։ Չհվե Սուն Սիլը նախագահի մանկության ընկերուհին է։


== Կենսագրություն ==
Չհվե Թհե Մինի դուրստը, որը յոթ անգամ փոխել է անունը, զբաղվել է կասկածելի կրոնական բիզնեսով, հիմնել է «Յոնսեհյո» սեփական եկեղեցին, որտեղ դավանում են քրիստոնեության և ավանդական կորեական շամանիզմի խառնուրդ։ Չհվե Սուն Սիլը նրա դուստրն է հինգերորդ ամուսնությունից։ Նրա հայրը նաև անձնական հարաբերություններ է ունեցել Փակ Կըն Հյեի։ Չհվե Սուն Սիլը ամուսնացած է եղել, սակայն 2014 թվականին ամուսնալուծվել է։


== Սկանդալ ==
Շշուկներն այն մասին, որ Չհվե Սուն Սիլը հարավկորեական քաղաքականության գորշ կարդինալն է, սկսել էին տարածվել այն պահից, ինչ ակն ընտրվեց երկրի նախագահ, սակայն իրական սկանդալը տեղի ունեցավ 2016 թվականին։ Ոստիկանությունը մամուլը և հասարակությունը Չհվե Սուն Սիլին մեղադրում էին կոռուպցիայի մեջ, իր երկար տարիների ընկերուհու՝ նախագահ Փակ Կըն Հյեի և ազգային քաղաքականության վրա ունեցած ազդեցության մեջ, ինչպես նաև այն բանի համար, որ նախագահը ընկերուհուն ծանոթացրել էր գաղտնի փաստաղթերի հետ։ Քննադատները, հիմնվելով WikiLeaks-ի փաստաթղթերից մեկի վրա, անվանեցին նրան «հարավկորեացի Ռասպուտին»։ Այդ առիթով տեղի ուենցան ցույցեր, 2016 թվականի նոյեմբերին կայացածը ամենախոշորն էր Հարավային Կորեայի վերջին տարիների ընթացքում։ Փակ Կըն Հյեի աշխատանքը դե-ֆակտո պարալիզացվեց։ Հաջորդեցին նախագահի քարտուղարների հրաժարականները։ Զանգվածային ցույցերին և մամուլում հրապարակումներից հետո Չհվե Սուն Սիլը այնուամենայնիվ ձերբակալվեց։ 2016 թվականի հոկտեմբերի վերջին նա ներողություն խնդրեց իր գործունեության համար, սակայն պաշտոնապես մեղքը չի ընդունել և մանրամասները չի ներկայացրել։


== Ծանոթագրություններ ==
Կովյագի

Կովյագի (ուկրաիներեն՝ Ковяги), քաղաքատիպ ավան Ուկրաինայի Խարկովի մարզի Վալկիի շրջանում։ Հիմնադրվել է 1968 թվականին։
2001 թվականի տվյալներով Կովյագի քաղաքատիպ ավանում բնակվում էր 3 559 մարդ։ Բնակավայրը զբաղեցնում է 62,44 կմ² տարածք։ Բնակչության խտությունը կազմում էր 57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հայկական կրթական բարեսիրական միություն (Լիբանան)

Հայկական կրթական բարեսիրական միություն (ՀԿԲՄ), հիմնվել է 1969 թվականին։ Վայելում է Հնչակյան կուսակցության հովանավորությունը։ Սկզբում առավելաբար զբաղվել է կրթական աշխատանքով, հովանավորել Սահակյան-Լեոն Մկրտիչյան քոլեջր, օժանդակել չքավոր աշավերաների և կարիքավոր ընտանիքների։
1988 թվականին Բեյրութի հայաշատ Հաճըն թաղամասում հիմնել է դարմանատուն-ընկերային ծառայության կենտրոն։ Ներկայումս երկու այլ դարմանատներ ունի Բեյրութի արվարձաններից Սին-էլ-Ֆիլում (Թոմարզա թաղ, 1997 թվականից) և Ռաուղայում (Էհլան կենտրոն, 1995 թվականից)։
Անդրեյ Վիշինսկի

Անդրեյ Ցանուարևիչ Վիշինսկի  (նոյեմբերի 28 (դեկտեմբերի 10), 1883, Օդեսա, Ռուսական կայսրություն - նոյեմբերի 22, 1954(1954-11-22)[…], Նյու Յորք, ԱՄՆ), խորհրդային պետական գործիչ, իրավաբան և դիվանագետ, ԽՍՀՄ ԳԱ անդամ (1939)։


== Կենսագրություն ==
1903 թվականից եղել է մենշևիկյան կուսակցության, 1920 թվականից՝ ԽՄԿԿ անդամ։ 1913 թվականին ավարտել է Կիևի համալսարանի իրավաբանական ֆակուլտետը։ 1925 թվականից՝ Մոսկվայի պետական համալսարանի ռեկտոր, 1928 թվականից՝ ՌՍՖՍՀ լուսժողկոմի կոլեգիայի անդամ։ 1931 թվականից աշխատել է արդարադատության մարմիններում, 1935 թվականից՝ ԽՍՀՄ դատախազ, 1939-1944 թվականներին՝ ԺԿԽ-ի նախագահի տեղակալ, 1940 թվականից՝ արտաքին գործերի մինիստրի տեղակալ, 1949 թվականից՝ մինիստր, 1953 թվականից՝ տեղակալ։ 1953-1954 թվականներին՝ ՄԱԿ-ում ԽՍՀՄ մշտական ներկայացուցիչ։ ՀամԿ(բ) կ 18-19-րդ դարերի համագումարներում ընտրվել է Կենտկոմի անդամ, եղել ՍՍՀՄ առաջինից-չորրորդ գումարումների Գերագույն սովետի դեպուտատ։ Պարգևատրվել է շքանշաններով։


== Պարգևատրումները ==
Հեղինակ է պետության և իրավունքի վերաբերյալ աշխատությունների՝ «Սովետական քրեական դատավարության դասընթաց» (1927, Ունդրևիչի համահեղինակությամբ), «Դատարանակազմությունը ԽՍՀՄ-ում» (1939), «Դատական ապացույցների տեսությունը խորհրդային իրավունքում» (1941) և այլն։ Վիշնիսկիի աշխատություններում տեղ են գտել լուրջ սխալներ (ճիշտ չեն բնութագրվել խորհրդային պետությունն ու իրավունքը, չափազանցվել է հարկադրանքի դերը, նսեմացվել վերադաստիարակման, հանցագործությունների կանխման նշանակությունը, գերագնահատվել է մեղադրյալի խոստովանության ապացուցողական նշանակությունը հակա հեղափոխական դավադրությունների վերաբերյալ գործերում և այլն), որոնք պրակտիկայում հանգեցրել են սոցիալիստական օրինականության կոպիտ խախտումների։


== Մատենագրություն ==
Անդրեյ Վիշինսկի, Сталин и враги народа Ինքնակենսագրական, 2012 г.


== Ծանոթագրություններ ==
Գդով

Գդով (ռուս.՝ Гдов), քաղաք Ռուսաստանի հյուսիս-արևմուտքում։ Գդովսկի շրջանի վարչական կենտրոնն է։ Բնակչությունը՝ 3 412 մարդ (2019)։


== Ծանոթագրություններ ==
Սամուել Անեցի

Սամուել Անեցի (նաև՝ Սամվել Անեցի, Սամուել Երեց, 1105 - 1185), հայ պատմիչ, ժամանակագիր։


== Կենսագրություն ==
Ենթադրվում է, որ ծնվել է Անիում կամ մոտակա բնակավայրերից մեկում։ Աշակերտել է Հովհաննես Սարկավագին։ Եղել է քահանա։


== Աշխատություններ ==
Պահպանված, միակ ժամանակագրական բնույթի պատմական երկը՝ «Հաւաքմունք ի գրոց պատմագրաց»-ը գրել է Գրիգոր Դ Տղա կաթողիկոսի պատվերով, որը հայտնի է նաև որպես «Ժամանակագրություն» և միջնադարում ձեռնարկի արժեք է ունեցել։ Երկը ներկայացնում է աշխարհի արարչագործությունից մինչև 12-րդ դարի 60-ական թվականների պատմության համառոտ ժամանակագրական շարադրանքը։ Շարադրանքը սկսվում է Ադամից և հասցվում մինչև 1180 թվականը։ Այլ հեղինակներ Սամուել Անեցու ժամանակագրությունը շարունակելով՝ հասցրել են մինչև 1665 թվականը։ Սամուել Անեցին միջնադարյան այն բացառիկ պատմիչներից է, որ շարադրանքին զուգահեռ տալիս է ցանկեր ժամանակագրական տարբեր համակարգերի թվագրություններով, նշում է օգտագործած աղբյուրները, փորձում ճշտել պատմական իրադարձությունների, դինաստիաների, տիրակալների, կաթողիկոսների ժամանակագրությունը։ Օգտագործելով Եվսեբիոս Կեսարացու, Ագաթանգեղոսի, Մովսես Խորենացու, Եղիշեի, Ղազար Փարպեցու, Փավստոս Բուզանդի, Սեբեոսի, Շապուհ Բագրատունու, Հովհաննես Ե Դրասխանակերտցու, Ստեփանոս Տարոնեցու, Հովհաննես Սարկավագի և այլոց գործերը՝ Սամուել Անեցին հաճախ հակադրվում է նրանց՝ իրադարձությունները ներկայացնելով սեփական պատկերացմամբ, որը մեծացնում է երկի պատմական արժեքը։ 13-րդ դարի իրադարձությունները, որոնք Սամուել Անեցին շարադրել է որպես ականատես, կարևոր սկզբնաղբյուր են այդ ժամանակաշրջանի Հայաստանի և Կիլիկյան Հայաստանի պատմության ուսումնասիրման համար։ Արժեքավոր նյութեր կան նաև հարևան երկրների ու ժողովուրդների մասին։ «Հաւաքմունք ի գրոց պատմագրաց»-ի համեմատական բնագիրը՝ առաջաբանով և ծանոթագրություններով, հրատարակել է Ա․ Տեր- Միքայելյանը, 1893 թվականին և 2011 թ.։ Սամուել Անեցու երկը թարգմանվել է լատիներեն և 1818 թվականին հրատարակվել Եվսեբիոս Կեսարացու «Քրոնիկոնի» հետ։ Տարբեր ժողովածուներում ֆրանսերեն հատվածներ են հրատարակվել Մ․ Բրոսսեի և է․ Դյուլորիեի թարգմանությամբ։


== Գրականություն ==
Աբրահամյան Աշ., Սամվել Անեցու տոմարական և տիեզերագիտական աշխատությունը (առաջաբան և բնագիր), - «Էջմիածին», 1951, № 1, էջ 30-37, № 2, էջ 34-43։
Միրիճեան Ա., Սամուէլ Անեցին Հայոց քրիստոնէութիւն ընդունելու թուականի առընչութեամբ, - «Շողակաթ», 1953, էջ 193-196։
Աբգարյան Գ. Վ., Մատենագրական նորույթներ. ՀՍՍՌ ԳԱ Տեղեկագիր հասարակական գիտությունների, 1964, № 1, էջ 75-84։(չաշխատող հղում)
Մաթևոսյան Կ. Ա., Սամուել Անեցու «Ժամանակագրության» ավարտման թվականը և պատվիրատուն. Պատմա-բանասիրական հանդես, 1992, № 1, էջ 156-162։(չաշխատող հղում)
Տեր-Պետրոսյան Լևոն, Խաչակիրները և հայերը, Հատոր Բ, Պատմա-քաղաքագիտական հետազոտություն, Երևան, 2007։ ISBN 978-99941-2-075-8
Կ. Մաթևոսյան, Սամուել Անեցու Ժամանակագրության ձեռագրերը և նորահայտ լրացումները, երևան, 2009։
Կարեն Մաթեւոսյան, Սամվել Անեցին եւ նրա շարունակողները մի քանի վանքերի կառուցման մասին,- «Էջմիածին», 2012, փետրուար, էջ 11-21։ Archived 2016-03-05 at the Wayback Machine.


== Ծանոթագրություններ ==
Չեննայ

Չենայ (մինչև 1996 թվականը՝ Մադրաս), Հնդկաստանի Թամիլ Նադու նահանգի մայրաքաղաքը։ Տեղակայված Բենգալյան ծոցի ափին, այն խոշորագույն կոմերցիոն, մշակութային, տնտեսական և կրթական կենտրոն է Հարավային Հնդկաստանում։ Այն նաև հայտնի է որպես "Հարավային Հնդակաստանի մշակութային մայրաքաղաք":


== Հայերը Մադրասում ==
Մադրասի հայ համայնքը կազմավորվել է 16-րդ դարում։ 1547 թվականին Սուրբ Թովմայի բլրի վրա կառուցվել է Հնդկաստանում առաջին հայկական եկեղեցին, 1712 թվականին՝ Սուրբ Աստվածածինը։ 1783 թվականին մադրասահայերը կազմել են «Տետրակ, որ կոչի նշաւակ» համայնքային կանոնադրությունը։ Հայերը մասնակցել են նաև Մադրասի կառավարմանն ու բարեկարգմանը. ձեռագիր հիշատակարանում հիշվում է, որ անգլիացիների գալուց առաջ Չին Փաթայի (Մադրասի) կառավարիչը եղել է հայազգի Ղուկասը (Ղոգագ՝ նշանակված 1662 թվականին)։ 1725-1726 թվականներին Խոջա Պետրոս Ոսկանի Վելիջանյանի  միջոցներով կառուցվել են Սարիար գետի բազմակամար կամուրջը և բարձունք տանող քարե սանդուղքը (166 աստիճանով)։ Մադրասահայերը հիմնականում արհեստավորներ ու մանր առևտրականներ էին։ Աչքի են ընկել նաև մեծահարուստ առևտրականներն ու արդյունաբերողները, որոնց ձեռքում էր կենտրոնացած թանկարժեք քարերի, համեմունքի, հնդկական կերպասեղենի առուծախը։ Մադրասում կա Հայկական փողոց։
1770-ական թվականներին հիմնվել է Մադրասի խմբակը, 1772 թվականին Շահամիր Շահամիրյանը հիմնադրել է տպարան, տեղի Սուրբ Աստվածածին եկեղեցու ավագ քահանա Հարություն Շմավոնյանի ջանքերով 1794 թվականին լույս է տեսել հայ մամուլի առաջնեկը՝ «Ազդարարը»։


== Ծանոթագրություններ ==
Hunter × Hunter

Hunter × Hunter (ճապ.՝ ハンター×ハンター), Տոգաշի Յոշիհիրոյի մանգան։ Այն լույս է տեսել 1998 թվականի մարտի 8-ից Shonen Jump ամսագրում, չնայած 2006 թվականից ի վեր արտադրանքը հաճախ ընդհատվել է երկար ժամանակով։ 2018 թվականի դեկտեմբերի վերջին թողարկված է եղել 390 գլուխ և 37 հատոր։
Դեպքերը տեղի են ունենում աշխարհում, որը ձևակերպված է ժամանակակից անտուրաժում և բնակեցված է մարդկանցով ու կախարդական կենդանիներով։ Այս տիեզերքում կա որսորդի մասնագիտություն, նրանք որոնում են հազվագյուտ տեսակների կենդանիներ, անթիվ գանձեր, ուսումնասիրում դժվար հասանելի վայրեր կամ նույնիսկ բռնում վտանգավոր հանցագործների։ Մանգայի գլխավոր հերոս Գոն Ֆրիքսն իմանում է, որ իր վաղուց անհետացած հայրը ողջ է և աշխարհի ամենահզոր որսորդներից մեկն է։ Գոն որոշում է գտնել իր հորը և դրա համար անցնում է քննություն որսորդ դառնալու նպատակով։ Իր ճանապարհորդությունների ընթացքում Գոնը նոր ընկերներ է ձեռք բերում և բախվում սարսափելի թշնամիների։
1999 թվականին Hunter × Hunter մանգայի հիման վրա ստեղծվել է 62 սերիաներից բաղկացած անիմե Nippon Animation ստուդիայի կողմից։ Թողարկվել է Fuji TV հեռուստաալիքով 2001 թվականին։ Այնուհետև 2002-2004 թվականներին թողարկվել է երեք առանձին OVA։ Երկրորդ անիմեն ստեղծվել է Madhouse ստուդիայի կողմից և հեռարձակվել է Nippon Television հեռուստաալիքով 2011 թվականի հոկտեմբերից մինչև 2014 թվականի սեպտեմբեր։
Մանգան դրական արձագանքներ է ստացել ինչպես ընթերցողների, այնպես էլ քննադատների կողմից։ Այն Shueisha հրատարակչության պատմության մեջ ամենահաջողվածներից մեկն է, 2013 թվականի փետրվարի դրությամբ վաճառվել է ավելի քան 65,8 միլիոն հատոր։


== Մանգա ==
Մանգան Shonen Jump ամսագրում լույս է տեսել 1998 թվականից, ընդհանուր տպաքանակը 2011 թվականի դրությամբ գերազանցել է 52 000 000 օրինակը։ Մանգայի նոր գլուխների ամսագրում հրապարակումների միջև պարբերաբար տեղի են ունենում երկարատև ընդմիջումներ, որոնք կապված են մանգակայի հիվանդության հետ։
2007 թվականին Ճապոնիայի մշակույթի նախարարության անցկացրած հարցման համաձայն՝ Hunter x Hunter-ը բոլոր ժամանակների լավագույն մանգայի շարքում զբաղեցրել է 21-րդ տեղը։


== Անիմե ==
Անիմեն մանգայի առաջին տասնյոթերորդ և տասնութերորդ հատորների էկրանավորումն է։ Այն ստեղծվել է Nippon Animation ստուդիայի կողմից և հեռարձակվել է Ճապոնիայում Fuji TV հեռուստաալիքով 1999 թվականի հոկտեմբերի 16-ից մինչև 2001 թվականի մարտի 31-ը։
2011 թվականին Madhouse-ը հայտարարել է հիմնական սերիալի ռեմեյքի ստեղծման մասին։ Նրա ռեժիսորն է Հիրոսի Կոձինան։ Հեռարձակումը սկսվել է 2011 թվականի հոկտեմբերի 2-ին։


=== Սաունդթրեք ===
ՕփենինգԷնդինգ


== Ծանոթագրություն ==


== Արտաքին հղումներ ==
«Hunter × Hunter» մանգայի պաշտոնական էջ (ճապոներեն)
«Hunter × Hunter» անիմեն Nippon Animation կայքում (ճապոներեն)
Լևոն (այլ կիրառումներ)

Լևոն կարող է ունենալ հետևյալ կիրառումները․

Լևոն Էքմէքճեան (1958–1983), Կարին-Էրզրում ռազմագործողության մասնակից Անկարայի Էսենպողա միջազգային օդանավակայան։ Մահապատժի ենթարկված Թուրքիայում
Լևոն Սայան (ծն. 1934), ֆրանսահայ իմպրեսարիո և արտադրիչ, օպերային երգիչ։
Լևոն Շանթ (1869–1951), հայ գրող, անվանի դրամատուրգ, մանկավարժ, հասարակական գործիչ
Լևոն Տեր-Պետրոսյան (ծն. 1945), Հայաստանի Հանրապետության առաջին նախագահը 1991-1998 թթ.։
Լևոն Քալանթար, (1891–1959), թատերական ռեժիսոր և թատերագետ։
Լևոն Օրբելի (1882-1958), հայ ֆիզիոլոգ, էվոլյուցիոն ֆիզիոլոգիայի ուսմունքի ստեղծողներից
Վիրջինյան կղզիներ

Վիրջինյան կղզիներ (անգլ.՝ Virgin Islands), մանր կղզիների խումբ (մոտ 100) Վեստ Ինդիայում։ Տարածությունը 497,4 կմ² է, որից 153,4 կմ² պատկանում է Մեծ Բրիտանիային (վարչական կենտրոնը՝ Ռոդ Թաուն), 344 կմ²՝ ԱՄՆ-ին (վարչական կենտրոնը՝ Շարլոտե Ամալիե)։ Բնակչությունը 122 հզ․( 1977), իսկ 106,4 հազար ներառյալ տարածում տեղակայված զորքը։ Ընդհանուր տարածքը՝ 650 կմ²։


== Ստուգաբանություն ==
Հայտնագործել է Ք.Կոլոմբոսը 1493 թվականին և անվանել «Տասնմեկ հազար կույսերի կղզիներ» (լատին. Virginis` «կույսեր»)։ Նա այս կղզիներն այդպես է անվանել, որովհետև դրանք ծովում սփռված են երկար շարանով, որը փոխաբերաբար հիշեցնում է «տասնմեկ հազար կույսերի» երթը։ Ըստ կաթոլիկական ավանդության՝ կելտ. արքայադուստր Սուրբ Ուրուսուլայի առաջնորդությամբ Հռոմ ուխտագնացություն կատարած կույսերը վերադարձի ճանապարհին ⟨Քյոլն քաղաքի մոտ⟩ կոտորվել են թշնամու՝ հոների կողմից։ Ամենօրյա գործածությունում այդ երկար անվանումը կրճատվել և դարձել է «Կույսերի կղզի»։ 17-րդ դարի վերջից կղզիներն անցան անգլիախոս երկրներին ⟨Մեծ Բրիտանիա, ԱՄՆ⟩, և «Կույսերի կղզի» անվանումը  (իսպ.՝ lslas de las Virgines) վերաիմաստավորվեց որպես անվանում, որն իբր առաջացել է Անգլիայի թագուհի Եղիսաբեթի մականունից՝ Կույս, հետևաբար դարձավ Վիրջինյան կղզիներ (Virgin lslands):


== Երկրաբանություն ==
Կազմված են գլխավորապես կրաքարերից, խոշոր կղզիները՝ բյուրեղային կամ հրաբխային զանգվածներից (բարձրությունը՝ մինչև 543 մ)։ Կլիման արևադարձային է։ Հաճախակի են փոթորիկները։ Պահպանվել են մշտադալար անտառների փոքր տարածություններ։ Մշակում են շաքարեղեգ, բանջարեղեն, զբաղվում՝ անասնապահությամբ։ Արտահանում են շաքար, ռոմ, անասուն։


== Տնտեսություն ==
Վիրջինյան կղզիներում հիմնական բիզնեսը տուրիզմն է։ Դրամական միավորը՝ ԱՄՆ դոլարը։


== Տես նաև ==
Բրիտանական Վիրջինյան կղզիներ
Ամերիկյան Վիրջինյան կղզիներ
Իսպանական Վիրջինյան կղզիներ
Նիդեռլանդներ
Դանիական Վեստ Ինդիա
Կաստելո Մանիաչե

Կաստելո Մանիաչե (իտալերեն՝ Castello Maniace), ամրոց  Սիցիլիա կղզու Սիրակուզա քաղաքում, որը փակում է մուտքը դեպի քաղաքային նավահանգիստ։ Կաստելո Մանիաչեն կառուցվել է 1232-1240 թվականներին՝ Ֆրիդրիխ II կայսեր հրամանով և անվանվել է ի պատիվ 11-րդ դարի բյուզանդական զորահրամանատար Գևորգ Մանիակեսի, որը 1038-1040 թվականներին վերջին անգամ գրավեց Սիցիլիան՝ Բյուզանդիային միացնելու նպատակով։ Այժմ ամրոցը ազատ է զբոսաշրջիկների համար։
Առաջին շենքը ամրոցի տարածքում կառուցվել է 1038 թվականին՝ Գևորգ Մանիակեսի կողմից՝ Սիրակուզ ամրոցը գրավելուց հետո։ 1232-1240 թվականներին ամրոցը վերակառուցվեց ճարտարապետ Ռիկարդո դա Լենտինիի գլխավորությամբ։ 1305 թ.-ից մինչև 1536 թվականը Կաստելո Մանիաչեն աշխատում էր որպես սիցիլիական թագավորների թագավորանիստ ամրոց։ 15-րդ դարում օգտագործվում էր որպես բանտ։ Վերջին տարիներին այդ ամրոցը ներգրավվել է ամրաշինական կառույցների ցուցակում, որոնք պաշտպանում են քաղաքը և նավահանգիստը։ 1704 թվականի ուժեղ պայթյունից հետո ամրոցը վերակառուցվեց և հարմարեցվեց հրազենային զենքի համար։


== Պատկերասրահ ==

		
		
		


== Գրականություն ==
Alexander Knaak Prolegomena zu einem Corpuswerk der Architektur Friedrichs II. von Hohenstaufen im Königsreich Sizilien 1220–1250. — Marburg, 2001. — С. 47–58. — ISBN 3-89445-278-1
L'Italia: Sicilia. — Touring editore, 2004.


== Աղբյուրներ ==
Ամրոցի պատմությունը(իտալ.)
615

615 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 615 թվականն է, 
VII դարի 15-րդ տարին։


== Դեպքեր ==


== Ծնունդներ ==


== Մահեր ==
Աստվածահայտնության տաճար (Եկատերինբուրգ)

Աստվածահայտնության տաճար (ռուս.՝ Богоявленский собор), 1930 թվականին  ոչնչացված ուղղափառ բարոկկո ոճով  եկեղեցի, որը գտնվել է Եկատերինբուրգի  1905 թվականի հրապարակում։  Ընկալվել է որպես քաղաքի հոգևոր և ճարտարապետական խորհրդանիշերից մեկը։


== Պատմություն ==
Որպեսզի խարխլված Եկատերինյան եկեղեցին փոխարինեն, 1745 թվականին Եկատերինբուրգի Առևտրի հրապարակում հիմնադրվեց Աստվածահայտնության փայտե եկեղեցին, որի շինարարությունը ավարտվեց 1747 թվականին։ 1755 թվականին եկեղեցուն կից կառուցվում է մատուռ` ի պատիվ Պողոս Պետրոս առաքյալների։ 1770 թվականին այս մատուռը ապամոնտաժվեց և տեղափոխվեց Համբարձման բլրի վրա, որտեղ էլ այն վերականգնվեց որպես Համբարձման եկեղեցի, որի տեղում 1771 թվականի հուլիսի 17-ին հիմնադրվեց երկհարկանի քարե եկեղեցի։ 1774 թվականի մարտի 30-ին օծվեց Աստվածահայտնության տաճարի առաջին հարկի  գահասեղանը։ 1833 թվականին եկեղեցին  ստացավ մայր տաճարի կարգավիճակ։ 1906 թվականին տաճարի կողքին կանգնեցվեց Ալեքսանդր II կայսեր հուշարձանը։ Տաճարում էին տեղի ունենում քաղաքի կյանքում ամենանշանավոր իրադարձությունները, խաչերթերը, պատվավոր հյուրերի հետ հանդիպումները։ Առաջին համաշխարհային պատերազմի տարիներին մայր տաճարի վերին եկեղեցին օգտագործվել է որպես 126-րդ պահեստային  հետևակային գնդի աղոթատեղի։ 1930 թվականի հունվարին եկեղեցին փակվեց, իսկ նույն տարվա ամռանը պայթեցվեց, իսկ մնացորդները օգտագործվեց որպես շինանյութ։


== Ճարտարապետություն ==
Տաճարի շենքը կառուցվել է 18-րդ դարի բարոկկո ոճին բնորոշ հատկանիշներով։ Ժամանակակիցների դիտարկումներով  Աստվածահայտնության եկեղեցին հեռավոր կերպով հիշեցնում է Սանկտ Պետերբուրգի Պետրոպավլովյան տաճարը։ Շենքի երկարությունը 55,5 մետր էր, լայնությունը  25,6 մ, բարձրությունը 40,5 մ, 5-աստիճանավոր զանգակատան բարձրությունը հասնում էր 66,2 մետրի և շուրջ 100 տարի այն համարվում էր քաղաքի ամենաբարձր ճարտարապետական շինությունը։ 180 քառակուսի սաժեն մակերես ունեցող տաճարում տեղավորվում էր մինչև  4500 մարդ։  Շինությունը ներկված էր կապույտ գույնով։


== Ներքին հարդարանք ==
Գլխավոր տաճարի պատկերապատումը եռաշարք է, մյուս մատուռներինը երկշարք։ Զանգակատանը եղել են 9 զանգեր՝ 10 տոննա ընդհանուր քաշով։


== Կոնֆլիկտային իրավիճակներ ==
2000-ական թվականների վերջերից Եկատերինբուրգի թեմի ղեկավարությունը հարց է բարձրացնում նախկին եկեղեցու տարածքում հուղարկավորված եկատերինբուրգյան արքեպիսկոպոսների գերեզմաններին այցելելու թույլտվություն ստանալու վերաբերյալ, որը վեճեր և հակամարտություններ է առաջացնում քաղաքային իշխանությունների հետ։


== Ծանոթագրություններ ==


== Արտաքին հղումներ ==
Кафедральный Богоявленский собор. Прошлое и настоящее.
(5414) Սոկոլով

(5414) Սոկոլով (անգլ.՝ Sokolov), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,890956 ա. մ., առավելագույնը մոտենում է 2,6477 ա. մ. հեռավորության վրա և հեռանում 3,1343 ա. մ.։ Արեգակի շուրջ մեկ ամբողջական պտույտ է կատարում 1795,4 երկրային օրվա ընթացքում, իր ուղեծրով շարժվելով միջինում 0,200513 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5414) Սոկոլով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոնատին

Սոնատին, ոչ ծավալուն և տեխնիկապես ոչ բարդ սոնատ, այսինքն՝ ցիկլային ստեղծագործություն, որում առաջին՝ առաջատար մասը գրված է սոնատային ձևով։ Հանդիպում են նաև միամաս սոնատիններ։


== Կիրառություն ==

Սոնատինը հաճախ կիրառվում է ուսումնամանկավարժական պրակտիկայում (Մուցիո Կլեմենտիի, Վոլֆգանգ Ամադեուս Մոցարտի, Լյուդվիգ Վան Բեթհովենի սոնաինները)։ 20-րդ դարում ստեղծվել են նաև սոնատիններ, որպես լիարժեք գեղարվեստական երկեր (Մորիս Ռավելի դաշնամուրի սոնատին)։ 19-րդ դարում «սոնատին» տերմինով հաճախ նշվել է առանց մշակման բաժնի սոնատային ձևով գրված պիեսը։
Նույչևի եկամտաբեր տուն

Ա. Ֆ. Նույչևի եկամտաբեր տուն (ռուս.՝ Доходный дом Нуйчева), ճարտարապետական հուշարձան Սամարայում։ Կառուցվել է 1902-1904 թվականներին  ճարտարապետ  Մ. Ֆ. Կվյատկովսկու նախագծով։ Տունը գտնվում է Սամարյան փողոցի 149 հասցեում՝ Բանվորական փողոցի անկյունում։ Տեղական նշանակության մշակութային ժառանգության օբյեկտ է։


== Պատմություն ==
Սամարյան և Փոստային փողոցների անկյունում կառուցված  կապալառու Ալեքսեյ  Նույչևի տունը համարվում է  ճարտարապետ  Միխայիլ Կվյատկովսկու կառուցած առաջին տունը Սամարայում։ Շենքը 1904 թվականին վարձակալում են Սանկտ-Պետերբուրգից եկած Խարիտոնով քույրերը, որպես գիմնազիա, այն  այդպես էլ շարունակել է մնալ որպես կրթական օբյեկտ,  հեղափոխությունից հետո այնտեղ տեղակայվում է № 25 դպրոցը,  ավելի ուշ՝ Մանկական նախադպրոցական կոմբինատը, իսկ ներկայումս Սամարայի տեխնիկական լիցեյը։


== Ճարտարապետական առանձնահատկություններ ==
Նույչևի տունը համարվում է վաղ շրջանի մոդեռն կառույց։  Այն զարդարված է բազմապիսի ծեփակերտ արվեստի նմուշներով, որոնցից հատկապես առանձնանում են թիթեռնիկների և փղերի կրկնվող պատկերները։  Թիթեռնիկները պորտաքարերի նման զարդարում են առաջին հարկի պատուհանները,  իսկ փղերի գլուխները տեղակայված են պատուհանների միջև ընկած որմնախորշերում։ Բացի այդ շենքի գեղազարդման նպատակով օգտագործվել են ծաղիկներ, դիվային դիմակներ,  ծաղկամաններ, ատլանտներ։ Գեղազարդման որոշ տարրեր անհետացան 1980 թվականին նախաձեռնած վերակառուցման ընթացքում, որոշ դետալներ էլ հանվեցին ճակատային մասից և հետագայում կորան։ 2017-2018 թվականներին իրականացվեց տան վերակառուցում, որի ժամանակ վերականգնվեցին նաև գեղազարդման  տարրերը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
golema։ «Самара Доходный дом подрядчика А.Ф. Нуйчева (Гимназия Харитоновой)»։ Живой журнал։ Վերցված է 2018-04-01
14-րդ հյուսիսային զուգահեռական

14-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 14°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Կենտրոնական Ամերիկայով և Ատլանտյան օվկիանոսով։ 

Այս զուգահեռականի բոլոր կետերն ունեն հյուսիսային լայնության 14° (հս.լ. 14°) կոորդինատը։
Այս զուգահեռականի լայնության մեկ աստիճանին համապատասխանում է 108 034 մ, ընդհանուր երկարությունն է 38 892 կմ, ինչը կազմում է հասարակածի երկարության 97%-ը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 12 ժամ 57 րոպե
ձմեռվա արևադարձի ժամանակ՝ 11 ժամ 18 րոպե


=== Զուգահեռականով հատվող տարածքները ===
Բուրքինա Ֆասո
Նիգեր
Չադ
Սուդան
Եթովպիա
Էրիթրեա
Կարմիր ծով
Եմեն
Կարմիր ծով
Եմեն
Հնդկական օվկիանոս
Հնդկաստան Քարնաթաքա, Ադհրա Փրադեշ, Քարնաթաքա՝ մոտ 3 կմ, Ադհրա Փրադեշ
Հնդկական օվկիանոս, Բենգալական ծովածոց
Մյանմար
Հնդկական օվկիանոս, Բենգալական ծովածոց
Մյանմար
Թայլանդ
Կամբոջա
Լաոս
Կամբոջա
Վյեթնամ
Հարավ-Չինական ծով
Փիլիպիններ
Խաղաղ օվկիանոս
Փիլիպիններ
Խաղաղ օվկիանոս Հյուսիսային
Գվատեմալա
Սալվադոր
Հոնդուրաս
Նիկարագուա
Հոնդուրաս
Նիկարագուա
Կարիբյան ծով
Սենեգալ
Մալի
Բուրքինա Ֆասո


== Տես նաև ==
15-րդ հյուսիսային զուգահեռական
13-րդ հյուսիսային զուգահեռական


== Ծանոթագրություններ ==
Լիվո (այլ կիրառումներ)

Լիվո, կարող է վերաբերել՝

Լիվո - կոմունա Իտալիայում, Լոմբարդիա մարզում և Կոմո գավառում
Լիվո - կոմունա Իտալիայում։ Գտնվում է Տրենտինո Ալտո Ադիջե մարզում՝ Տրենտո գավառում